[pic] | COMISIA COMUNITĂŢILOR EUROPENE |

Bruxelles, 10.7.2007

COM(2007) 389 final

2005/0032 (COD)

COMUNICAREA COMISIEI CĂTRE PARLAMENTUL EUROPEAN în conformitate cu paragraful al doilea din articolul 251 alineatul (2) din Tratatul CE privind

poziţia comună a Consiliului referitoare la adoptarea unui regulament al Parlamentului European şi al Consiliului de stabilire a unui cadru comun pentru registrele de uz statistic ale întreprinderilor şi de abrogare a Regulamentului (CEE) nr. 2186/93 al Consiliului

2005/0032 (COD)

COMUNICAREA COMISIEICĂTRE PARLAMENTUL EUROPEANîn conformitate cu paragraful al doilea din articolul 251 alineatul (2) din Tratatul CEprivind

poziţia comună a Consiliului referitoare la adoptarea unui regulament al Parlamentului European şi al Consiliului de stabilire a unui cadru comun pentru registrele de uz statistic ale întreprinderilor şi de abrogare a Regulamentului (CEE) nr. 2186/93 al Consiliului (Text cu relevanţă pentru SEE)

1. Context

Propunere prezentată Parlamentului European şi Consiliului (COM(2005)112 –– 2005/0032 (COD)) | 5 aprilie 2005 |

Avizul Parlamentului European (prima lectură): (PE A6-0194/2006) | 1 iunie 2006 |

Adoptarea poziţiei comune de către Consiliu: | 21 mai 2007 |

2. Obiectivul propunerii Comisiei

Obiectivul propunerii este de a actualiza regulamentul existent privind registrele de întreprinderi (Regulamentul (CEE) nr. 2186/93 al Consiliului) pentru a ţine seama de noi cerinţe. În special, au apărut în mod progresiv trei tipuri de cerinţe suplimentare:

- globalizarea economiei a creat nevoia de a colecta informaţii privind grupurile de întreprinderi;

- integrarea activităţilor diverselor sectoare a creat nevoia unei acoperiri totale a întregii economii;

- piaţa unică necesită o comparabilitate statistică îmbunătăţită, care depinde în special de disponibilitatea surselor armonizate pentru populaţia din companiile care îşi desfăşoară activitatea în UE.

Propunerea Comisiei vizează abrogarea Regulamentului (CEE) nr. 2186/93 al Consiliului.

3. Observaţii privind poziţia comună

3.1. Generalităţi

În primă lectură, Parlamentul European a aprobat propunerea Comisiei cu 22 de modificări. Aceste modificări, în cea mai mare parte, erau de natură editorială sau se refereau la aspecte tehnice minore care nu afectau conţinutul propunerii.

3.2. Decizii privind modificările propuse de Parlamentul European după prima lectură

Comisia a aprobat modificările propuse de Parlament. Rezoluţia Parlamentului European adoptă o abordare pozitivă cu privire la această propunere, marea majoritate a celor 22 de modificări vizând clarificarea unor aspecte tehnice şi editoriale. Consiliul a inclus aceste modificări în cadrul poziţiei sale comune.

3.3. Noi dispoziţii introduse de Consiliu şi poziţia Comisiei referitoare la acestea

La 17 iulie 2006, Consiliul a adoptat Decizia 2006/512/CE de modificare a Deciziei 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei şi de introducere a unei noi proceduri numite „procedura de reglementare cu control” (articolul 5a).

Noua procedură a comitetului trebuie urmată în vederea adoptării unor măsuri cu caracter general, care vizează modificarea unor elemente neesenţiale ale unui act de bază adoptat în conformitate cu procedura prevăzută la articolul 251 din tratat, eliminând, printre altele, unele dintre aceste elemente sau completând actul prin adăugarea unor noi elemente neesenţiale.

Noi dispoziţii introduse de Consiliu se referă la competențele de executare conferite Comisiei, în cazul cărora trebuie să se aplice noua procedură.

În special, îi sunt conferite Comisiei competenţe de actualizare a listei care cuprinde caracteristicile registrelor din anexă, a definiţiei acestora şi a normelor privind continuitatea acestora, de decizie cu privire la acoperirea întreprinderilor celor mai mici şi a grupurilor de întreprinderi care îşi desfăşoară activităţile pe teritoriul unui singur stat, stabilirea unor standarde de calitate comune, precum şi cu privire la conţinutul şi periodicitatea rapoartelor privind calitatea şi de adoptare a normelor pentru actualizarea registrelor. Aceste măsuri cu caracter general, menite să modifice elemente neesenţiale ale acestui regulament, trebuie adoptate în conformitate cu procedura de reglementare cu control prevăzută la articolul 5a din Decizia 1999/468/CE a Consiliului.

Menţiunea „Se aplică de la 1 ianuarie 2007” a fost omisă din articolul 18 din cauza întârzierii privind adoptarea regulamentului; scopul acesteia era de a preciza data aplicării pentru viitor, şi nu aplicarea retroactivă. Regulamentul se aplică după 20 de zile de la data publicării.

Comisia acceptă aceste noi dispoziţii.

4. Concluzie

În aceste condiţii şi pentru motivele expuse mai sus, Comisia îşi exprimă avizul favorabil cu privire la poziţia comună a Consiliului adoptată în unanimitate .